Ny fiberrondell til krevende sliping

Nov.2012

Norton lanserer en ny fiberrondell spesielt til bruk på krevende sliping av rustfritt stål, harde legeringer og andre harde materialer. Den nye fiberrondellen, Quantum F 966 er særdeles ideell når hurtig avvirkning, lang levetid og kald sliping ønskes.

Den nye fiberrondellen er fremstillet med Nortons keramiske SG slipekorn, som er meget hurtigskjærende og derved oppnås en meget høy avvirkning. Ryggmaterialet på Quantum F996 er en nyutviklet fiber som gir rondellen lengre levetid. Dessuten brukes et bindemiddel som forankrer slipekornet bedre. Den nye fiberrondellen har også et spesielt lag kjølemiddel (supersize) som reduserer varmeutviklingen og dermed minimerer risikoen for varmeskader i materialet.

Quantum F996 finnes i dimensjonene 115 mm, 125 mm og 180 mm i kornstørrelsene 36, 50, 60, 80 og 120. I sortimentet inngår også luftkjølte bakplater som gir kjøligere sliping og dermed lengre levetid.